**ហេតុអ្វីជំរឿនមានសារៈសំខាន់សំរាប់**

**យុវជនវ័យជំទង់និងកុមារអាមេរិកដើមកំណើតអាស៊ីអាគ្នេយ៍**

ជារៀងរាល់10ឆ្នាំម្តង រដ្ឋាភិបាលសហរដ្ឋអាមេរិកតម្រូវឱ្យមានការរាប់ចំនួន **មនុស្សគ្រប់រូប** ដែលរស់នៅក្នុងសហរដ្ឋអាមេរិកតាមរយៈការស្ទង់មតិមួយដែលគេហៅថា “ជំរឿនប្រជាជន”។ ជំរឿនប្រជាជនឆ្នាំក្រោយនឹងចាប់ផ្តើមនៅខែមីនាឆ្នាំ2020 ហើយវានឹងកំណត់ថាតើថវិការដ្ឋាភិបាលសហព័ន្ធចំនួន 800 ពាន់លានដុល្លារនឹងត្រូវបែងចែកទៅដល់សហគមន៍ទូទាំងប្រទេសយ៉ាងដូចម្តេច។ គ្រួសារអាមេរិកដើមកំណើតអាស៊ីអាគ្នេយ៍ ជាច្រើនទំនងជាជួបប្រទះនឹងបញ្ហាខាងក្រោមនេះនៅពេលដែលពួកគេធំឡើង ដូចេ្នះការរាប់គ្រួសារទាំងនោះនៅក្នុងជំរឿននឹងមានការលំបាកដោយសារតែ ៖

✔ រស់នៅក្នុងគ្រួសារដែលមានសមាជិកគ្រួសារច្រើន

✔ ធំឡើងដោយមិនសូវចេះភាសាអង់គ្លេស

✔ មានជីដូនជីតាជាអ្នកនៅមើលថែ


**សូមចូលរួមធានាអោយបានថាកុមារអាមេរិកដើមកំណើតអាស៊ីអាគ្នយ៍ទាំងអស់ត្រូវបានគេរាប់បញ្ចូលនៅក្នុងជំរឿនប្រជាជន**

កាលពីជំរឿនឆ្នាំ2010 កុមារតូចៗដែលមានអាយុចន្លោះពី 0-4 ឆ្នាំ ហើយមិនត្រូវបានគេរាប់គ្រប់ចំនួន និងត្រូវបានគេលុបចេញពីក្នុងជំរឿនគឺមានអត្រាខ្ពស់ជាងក្រុមអាយុណាណាទាំងអស់។ កត្តានេះបានធ្វើអោយរដ្ឋចំនួន36 ខាតបង់ទឹកប្រាក់ចំនួន 560 លានដុល្លារក្នុងមួយឆ្នាំ ទៅលើកម្មវិធីមួយចំនួនរួមមានទាំងកម្មវិធី

មេឌីឃែរ កម្មវិធីធានារ៉ាប់រងសុខភាពកុមារ កម្មវិធីថែទាំកូនចិញ្ចឹម កម្មវិធីជំនួយផ្នែកស្មុំកូន និងកម្មវិធីមើលថែទាំកុមារតូចៗ។[[1]](#footnote-1)

**តើលោកអ្នកដឹងទេ?**

ប្រជាជនអាមេរិកដើមកំណើតអាស៊ីអាគ្នេយ៍ គឺជាប្រជាជនដែលមានវ័យក្មេងបើប្រៀបធៀបទៅនឹងប្រជាជនអាមេរិកទាំងមូល[[2]](#footnote-2)៖

* ជនជាតិអាមេរិកដើមកំណើតម៉ុងជាង40% មានអាយុក្រោម19ឆ្នាំ ដែលជាអាត្រាខ្ពស់បំផុតបើប្រៀបធៀបទៅនឹងក្រុមជាតិសាសន៏និង ប្រជាជនអាមេរិកដើមកំណើតអាស៊ី

អាគ្នេយ៍ ដ៏ទៃទៀត។ អាត្រាយុវជនអាមេរិកដើមកំណើតម៉ុង គឺមានចំនួនទ្វេដងនៃយុវជនជនជាតិស្បែកស។[[3]](#footnote-3)

* ជនជាតិអាមេរិកដើមកំណើតម៉ុងមានអាត្រាកុមារតូចៗ (អាយុពី 0-9 ឆ្នាំ)ខ្ពស់ បើប្រៀបធៀបទៅនឹងក្រុមជាតិសាសន៏និង ប្រជាជនអាមេរិកដើមកំណើតអាស៊ីអាគ្នេយ៍ ដ៏ទៃទៀត[[4]](#footnote-4) ។
* ជនជាតិអាមេរិកដើមកំណើតឡាវ ខ្មែរ និង

វៀតណាម មានអត្រាកុមារតូចៗខ្ពស់ជាងអាត្រាកុមារទូទៅ ដែលមានចំនួន18.3% សំរាប់ជនជាតិឡាវ 16.9%សំរាប់ជនជាតិខ្មែរ និង 13.8%សំរាប់ជនជាតិវៀតណាម បើប្រៀបធៀបទៅនឹង អាត្រាប្រជាជនអាមេរិកសរុបដែលមានចំនួន12.8%[[5]](#footnote-5)។

* ជនជាតិអាមេរិកដើមកំណើតឡាវ ខ្មែរ ម៉ុង និង វៀតណាម មានអត្រាជីដូនជីតាដែលរស់នៅជាមួយចៅៗខ្ពស់ជាងអាត្រាប្រជាជនទូទៅ ដែលមានចំនួន 9.3%សំរាប់ជនជាតិឡាវ 9.1%សំរាប់ជនជាតិខ្មែរ 8.8% សំរាប់ជនជាតិម៉ុង និង6.2%សំរាប់ជនជាតិវៀតណាម បើប្រៀបធៀបនឹងប្រជាជន

អាមេរិកសរុបដែលមានចំនួនត្រឹមតែ3.6% [[6]](#footnote-6)។ កត្តាទាំងនេះ អាចនាំឱ្យមានការពិបាកក្នុងការរាប់ចំនួនកុមារតូចៗនៅក្នុងជំរឿន។

**សំណួរ​ដែលមានគេ​សួរច្រើន**

**ហេតុអ្វីបានជាយើងគួរយកចិត្តទុកដាក់ចំពោះការធានាអោយបានថាកុមារទាំងអស់ត្រូវបានគេរាប់ចូលក្នុងជំរឿន?**

ការរាប់ចំនួនប្រជាជនតាមរយះជំរឿនគឺជួយកំណត់ ថាតើធនធានឬថវិកាប៉ុន្មាននឹងបែងចែកទៅដល់

កម្មវិធីជំនួយនិងសេវាកម្មសំខាន់ៗសម្រាប់កូនចៅរបស់យើង រួមទាំងសាលារៀននិងកម្មវិធីអប់រំនានាដែលមានដូចជា កម្មវិធីមេតេ្តយ្យ កម្មវិធីថវិកាលំដាប់ទី1ដើម្បីជួយគាំទ្រដល់ផ្នែកសិក្សារបស់កុមារដែលមិនមានលទ្ធផលសិក្សាល្អឱ្យបានប្រសើរឡើង កម្មវិធីជំនួយរបស់រដ្ឋ ដូចជា កម្មវិធីជំនួយម្ហូបអាហារសំរាប់ស្ត្រី ទារក និងកុមារ កម្មវិធីជំនួយផ្នែកម្ហូបអាហារដែលហៅថា SNAP ឬ ហ្វូតស្តែម និងកម្មវិធីធានារ៉ាប់រងសុខភាព ដូចជា មេឌីឃេត (Medicaid) កម្មវិធីធានារ៉ាប់រងសុខភាពកុមារ (CHIP) ក្នុងចំណោមកម្មវិធីជាច្រើនទៀត។ ការចូលរួមក្នុងជំរឿនជួយធានាអោយបានថាកូនចៅរបស់យើងនឹងទទួលបានកម្មវិធីនិងសេវាកម្មដែលពួកគេត្រូវការដើម្បីជួយពួកគេអោយមានសុខភាពល្អ លូតលាស់ល្អ និង ទទួលបានជោគជ័យនាពេលអនាគត! សូមចូលរួមជួយធានាអោយបានថា មនុស្សគ្រប់គ្នាដែលរស់នៅក្នុងគ្រួសាររបស់អ្នក ដែលមានរួមទាំងកុមារតូចៗ ចៅប្រុសចៅស្រី ក្មួយស្រី ក្មួយប្រុស និង កូនៗមិត្តភក្តិលោកអ្នក គឺត្រួវបានរាប់បញ្ចូលនៅថ្ងៃជំរឿន គឺថ្ងៃទី 1 ខែមេសា ឆ្នាំ2020។

****

**តើយើងគួររាប់កុមារដែលឪពុកម្តាយរបស់គាត់ត្រូវបានលែងលះគ្នា តែមានសិទ្ធិ**

**ចិញ្ចឹមកូនរួមគ្នាយ៉ាងដូចម្តេច បើកុមារទាំងនោះរស់នៅក្នុងផ្ទះលើសពីមួយ?**

កុមារទាំងនោះគួរតែត្រូវបានរាប់បញ្ចូលទៅក្នុងគ្រួសារដែលពួកគេស្នាក់នៅ នៅចំថ្ងៃជំរឿនគឺថ្ងៃទី1 ខែមេសា ឆ្នាំ2020 ។

**តើខ្ញុំត្រូវរាប់កូនរបស់ខ្ញុំដែលកំពុងស្នាក់នៅឯមហាវិទ្យាល័យដែលពួកគេរៀនបាន យ៉ាងដូចម្តេចដែរ?**

និសិត្សដែលស្នាក់នៅឯមហាវិទ្យាល័យគួរតែត្រូវបានរាប់បញ្ចូលទៅតាមទីកន្លែងដែលពួកគេស្នាក់នៅ នៅ

ចំថ្ងៃជំរឿន គឺថ្ងៃទី1 ខែមេសា ឆ្នាំ2020។

**ចំពោះស្ត្រីដែលមានផ្ទៃពោះ តើពួកគាត់គួរតែរាប់បញ្ចូលទារករបស់ពួកគាត់ដែរឬទេ?**

លោកអ្នកគួររាប់ចំនួនមនុស្សទាំងអស់នៅក្នុងគ្រួសាររបស់លោកអ្នកនៅថ្ងៃជំរឿនគឺថ្ងៃទី1 ខែមេសា ឆ្នាំ2020។ ប្រសិនបើទារកមិនទាន់កើតនៅឡើយ ពួកគេមិនអាចរាប់ចូលបានទេ។

**សូមចូលរួមអនុវត្តសកម្មភាពខាងក្រោម៖**

ត្រូវដឹងថា ចូលរួមក្នុងការរាប់ចំនួនប្រជាជនគឺមានឥទ្ធិពល! សូមចុះឈ្មោះធ្វើជាទូតជំរឿនឆ្នាំ2020 និងជួយធានាអោយបានថាបងប្អូនជនជាតិអាមេរិកដើមកំណើតអាស៊ីអាគ្នេយ៍យើងទាំងអស់ ត្រូវបានគេស្គាល់និងដឹងលឺ។ សូមស្វែងយល់បន្ថែមតាមរយះ៖ bit.ly/SEARACCensusPledge ។

តើលោកអ្នកអាចធ្វើអ្វីខ្លះដើម្បីធានាអោយបានថាលោកអ្នកត្រូវបានគេរាប់បញ្ចូលក្នុងជំរឿន?

1. បំពេញក្រដាសជំរឿនរបស់លោកអ្នក។ ហើយជួយប្រាប់ដល់មិត្តភក្តិនិងក្រុមគ្រួសាររបស់លោកអ្នកអំពីជំរឿនប្រជាជន និងជួយពន្យល់ពួកគាត់អំពីសារៈសំខាន់នៃការចូលរួមក្នុងជំរឿន។

2. ឆែកមើលឯកសារព័ត៌មានខាងក្រោមនេះ [resource(s) page](https://www.countusin2020.org/resources) ដើម្បីអោយដឹងថា នៅពេលណាដែលក្រដាសជំរឿននឹងធ្លាក់មក របៀបបំពេញក្រដាសជំរឿន មានផ្តល់ជូនជាភាសាអ្វីខ្លះ ក៏ដូចជាព័ត៌មានជាច្រើនទៀតផងដែរ។

3. ដាក់ពាក្យចូលធ្វើការឱ្យការិយាល័យជំរឿន ជាមន្ត្រីចុះធ្វើជំរឿន ដែលជាអ្នកចុះទៅដល់ផ្ទះរបស់ប្រជាជនដើម្បីរាប់ពួកគាត់ប្រសិនបើពួកគាត់មិនបានបំពេញជំរឿន។ សូមស្វែងរកព័ត៌មានបន្ថែមនៅទីនេះ [here](https://2020census.gov/en/jobs)!

សូមថ្លែងអំណរគុណដល់ដៃគូសហការរបស់យើង ដែលមានដូចជាអង្គការ Boat People SOS-Houston, The Cambodian Family of Santa Ana, Freedom Inc., the Fresno Center,

និងអង្គការ Iu-Mien Community Services ដែលបានជួយបកប្រែឯកសារទាំងនេះ។ ឯកសារផ្តល់ជូនព័ត៌មានពិតទាំងអស់នេះអាចទាញយកបានជាទំរង់ឯកសារWord និងអាចកែតំរូវទៅតាមតំរូវការរបស់សហគមន៍ផ្សេងៗ។ សម្រាប់សំណួរបន្ថែម សូមទាក់ទងតាមរយៈអ៊ីមែល[searac@searac.org](mailto:searac@searac.org)

1. “Make Sure Every Kid Count in the 2020 Census”: https://www.newamerica.org/education-policy/edcentral/make-sure-every-kid-counts-2020-census/ [↑](#footnote-ref-1)
2. U.S. Census Bureau, 2010 SF2, Table DP-1. [↑](#footnote-ref-2)
3. U.S. Census Bureau, 2010 SF2, Table DP-1. [↑](#footnote-ref-3)
4. American Community Survey, 2015 5-year estimates [↑](#footnote-ref-4)
5. American Community Survey, 2015 5-year estimates [↑](#footnote-ref-5)
6. American Community Survey, 2015 5-year estimates [↑](#footnote-ref-6)